# metadata.dc.description.abstract[].value
Durant l’any 2024 la immigració ha continuat guanyant protagonisme en la vida política catalana, ns a convertir-se en un tema rellevant des de la perspectiva de l’autogovern. Aquest creixent protagonisme de la immigració va començar fa anys i es deu a molts factors. Tanmateix, l’any 2024 s’ha produït un salt qualitatiu que justica la inclusió d’aquesta matèria en l’informe sobre l’autogovern de Catalunya. Els discursos obertament antiimmigració, que ja havien guanyat protagonisme a diversos països europeus i que havien entrat al Parlament de Catalunya l’any 2021 de la mà dels onze diputats de VOX, han continuat creixent i trobant ressò a les eleccions al Parlament de Catalunya del dotze de maig de 2024, en què el suport a aquest partit va augmentar lleugerament, però en què va obtenir representació parlamentària per primera vegada Aliança Catalana, amb un discurs centrat també en una política i una narrativa clarament contràries a la immigració. El creixement i la normalització d’aquests discursos a escala internacional, estatal i català ha repercutit clarament en els debats polítics i mediàtics que s’han produït al llarg de l’any, així com en els missatges que circulen per les xarxes socials. D’aquesta manera, tot i que el fenomen migratori no ha experimentat canvis significatius el 2024, la immigració ha guanyat protagonisme en la percepció ciutadana sobre els problemes de Catalunya.
L’estudi sectorial de la immigració en l’autogovern de Catalunya al llarg de l’any 2024 s’iniciarà amb la presentació d’algunes dades sobre els resultats electorals i la percepció de la ciutadania catalana d’aquesta realitat. En segon lloc, en ser la primera vegada que s’inclou aquest sector en l’informe de l’autogovern, es recordaran i analitzaran quines són les competències de Generalitat d’aquest àmbit i es farà referència
al debat polític que s’ha produït al llarg de l’any sobre la possible ampliació d’aquest marc competencial. Abans de centrar-nos en les polítiques desenvolupades en exercici d’aquestes competències, també es farà referència, en tercer lloc, les novetats organitzatives derivades derivats del canvi de Govern, conseqüència de les eleccions autonòmiques del dotze maig de 2024. En quart lloc, s’analitzaran les polítiques més rellevants que el Govern de la Generalitat de Catalunya ha desenvolupat en exercici d’aquestes competències. Com és lògic, aquestes polítiques han estat fortament condicionades pel fet de tractar-se d’un any electoral i pel canvi de Govern derivat de la nova composició del Parlament. Finalment, s’analitzarà l’aprovació del nou reglament d’estrangeria mitjançant el Reial decret 1155/2024, de 10 de novembre. Malgrat que aquest reglament no entri en vigor ns al 20 de maig de 2025, es deixarà constància dels canvis més importants que afecten les competències de la Generalitat de Catalunya, i també de les propostes fetes des dels departaments implicats durant el procés d’elaboració d’aquesta norma.

# metadata.dc.publisher[].value
Entitat Autònoma del Diari Oficial i de Publicacions

# metadata.dc.relation.ispartof[].value
Informe autogovern 2024, Generalitat de Catalunya. Institut d'Estudis de l'Autogovern, 2025, p. 243-256

# metadata.dc.rights[].value
cc-by-nc-nd (c) Generalitat de Catalunya. Institut d’Estudis de l’Autogovern, 2025

# metadata.dc.source[].value
Documents de treball / Informes (Ciència Política, Dret Constitucional i Filosofia del Dret)